52. schôdza NR SR - 10.deň - B. popoludní
Dátum: 2026-06-09
Poslanec: Majerský, František (KDH)
Druh vystúpenia: Vystúpenie v rozprave

Vážení páni, poprosím vás, vážení páni ministri. Nebudem dlho hovoriť, ale téma, ktorú sme vlastne otvorili teraz pri tomto návrhu zákona, ktorý pán minister vypravuje v MPK, a to je vlastne návrh, ako chceme riešiť automaty na drogy, ktoré sa na Slovensku veľmi, veľmi rozmohli, je veľmi dôležitá. A ja som, a ja teraz si poviem, že ja som aj z tohto mesta rád, že pán minister je otvorený diskusii a že sa otvorene s viacerými z nás na túto tému bavil. A myslím si, že spôsob, aký našiel, že to pôjde normálne, klasicky v MPK, je pre mňa správny. Je to treba otvorene povedať, že to je správna vec. Je možno, čo by som povedal ako výtku, že trvá to trošku dlhšie. A ja budem zase veľmi kritický k tým ľuďom, ktorí tieto automaty prevádzkujú. A robia to takýmto, poviem to rovno, grázlovským spôsobom, lebo inak to ani nazvať neviem. Neviem, či sa niektorí z vás, kolegovia poslanci, poslankyne, stretli s tým, o čom teraz momentálne v rokovacej sále hovoríme. Sú to automaty, ktoré vyzerajú, sú označené možno ružovou farbou. Častokrát sú tam také detské motívy, ružové sloníky a tak ďalej a proste z diaľky, keď si to všimnete, tak to dosť láka našu mladšiu a mladšiu generáciu, deti a tak, lebo si myslia, že to je možno nejaká hračka, niečo podobné. Viacerí z nich, ktorí argumentujú, keď som sa bavil aj s tými, čo to predávajú, že veď tam je automat, ktorým sa dá otvoriť ten automat na tie drogy, lebo inak to ani nazvať neviem, lebo je to obchádzanie zákona. Sú to syntetické drogy, tak vám stačí občiansky preukaz. Funguje to tak, že niekto z tej partie má 18 rokov a predáva to svojim mladším kolegom. Tie drogy sú silnejšie, ako keď podľa zloženia, ako marihuana, ktorá je takýmto spôsobom bežne nelegálna. A čo mňa najviac, ako človeka, ktorý je záchranár a celý život sa venuje tejto problematike, trápi, je to, že pribúdajú nám prípady k výjazdom k týmto deťom, ktoré majú pokusy o samovraždu, majú sklon k sebapoškodzovaniu, majú sklon k suicidálnym sklonom a to všetko súvisí s tým, že jednoducho tá droga, ktorá je predávaná v týchto automatoch, normálne dostupná 24 hodín denne, je to, ja to poviem za seba, u nás, my to máme dokonca na námestí v Poprade. Máme to tam, kde prechádzajú denne desiatky detí, dospelých, ktorí to vidia takýmto značením ružového sloníka. Tam sa tie deti dostávajú k tomu blízko do kontaktu a, hovorím, pribúdajú nám prípady. Ja som sa rozprával aj s viacerými primármi, ktorí sú na záchrannej zdravotnej službe alebo pracujú na urgentných príjmoch a tých prípadov je dokonca štatistika z Banskej Bystrice z urgentného príjmu, kde jeden takýto prípad denne donesie záchranná zdravotná služba. Takýchto detí, ktoré sú predávkované alebo majú predávkovanie touto látkou, ktorú užijú v spoločnosti svojich kamarátov alebo svojich blízkych. A z tohto miesta musíme jasne všetci, ktorí sme, myslím, že tu, musíme jasne odmietnuť takýto prístup. Ja to poviem rovno, obchádzanie zákona, lebo títo grázli, ja to inak ani neviem nazvať, obchádzajú zákon tým, že keď sa v parlamente alebo vo vyhláške niečo zmenilo, takto rýchlo zmenili to zloženie tej látky a potom tieto automaty ďalej mohli fungovať, tak ako fungujú. Polícia tie viaceré automaty zobrala na rozbor, ale keďže tá legislatíva nie je pružná, hej, to treba otvorene povedať, že už je po funuse, tak tie automaty potom musela tým daným prevádzkovateľom vrátiť a tí ďalej prevádzkujú a predávajú takýmto spôsobom nelegálne drogy deťom. A preto vítam legislatívu, ktorú pán minister pripravuje aj v MPK. Ja pevne verím, že sa to naozaj podarí, že v septembri to do parlamentu pôjde. A že sa tu nebudú robiť žiadne menenia, lebo ja si myslím, že je to aj, keď som počul z úst vášho pána predsedu strany, aj vás konkrétne, je veľký záujem, aby toto skončilo, lebo ja si myslím, že nikto v Národnej rade tu hádam nesedí, kto chce, aby sa deťom predávali takýmto spôsobom drogy. Čiže a veľmi som zvedavý, ako dopadne to MPK a pevne verím, že keďže v septembri sme to schválili, tak na tej poslednej schôdzi v decembri alebo tak, že to bude definitívne schválené a od 1. januára 2027 už takáto možnosť nebude a tieto automaty zmiznú z našich ulíc, z našich miest a to všetko raz a navždy skončí, lebo tí, ja to zase musím zopakovať ešte raz, to sú grázli, ktorí obchodujú a predávajú deťom drogy a tvária sa, že to je legálne. Je to len obchádzanie zákona, nášho nepružného zákona, nič iné. A tie prípady toho sebapoškodzovania detí, samovrážd pribúdajú. Deti to nevedia vyhodnotiť, je to obrovská dávka tej zakázanej látky, ktorú užijú a proste to nevedia vstrebať, nevedia to vyhodnotiť a dochádza, hovorím, k pokusom o samovraždu, dochádza k zdravotným komplikáciám, ktoré skončia v nemocniciach. Našťastie, zopakujem ešte raz, sa nestala tragédia a pevne verím, že sa ani nestane a že toto tu raz a navždy na Slovensku skončí. Ďakujem veľmi pekne, pán predseda.